Komisijos sprendimas
2003 m. gruodžio 17 d.
iš dalies keičiantis Sprendimą 2001/574/EB, nustatantį bendrą mokestinę žymą gazoliams ir žibalui
(pranešta dokumentu Nr. C(2003) 4607)
(2003/900/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. lapkričio 27 d. Tarybos direktyvą 95/60/EB dėl gazolių ir žibalo žymėjimo mokesčių tikslams [1], ypač į jos 2 straipsnio 2 dalį,
kadangi:
(1) Komisijos sprendimu 2001/574/EB [2] gaminys, kurio mokslinis pavadinimas yra N-etil-N-[2-(1-izobutoksietoksi)etil]-4-(fenilazo)anilas (Tirpusis geltonas 124), buvo parinktas kaip bendra mokestinė žyma gazoliams ir žibalui, ir buvo nustatytas ne mažesnis kaip 6 mg žymos vienam litrui alyvos lygis. Tačiau reikėtų nustatyti didžiausią 9 mg vienam litrui alyvos žymėjimo lygį, siekiant užkirsti kelią apgaulingam alyvos naudojimui.
(2) Dėl šios priežasties reikia iš dalies pakeisti Sprendimą 2001/574/EB.
(3) Šiame sprendime numatytos priemonės atitinka Akcizo mokesčių komiteto nuomonę,
PRIĖMĖ ŠĮ SPRENDIMĄ:
1 straipsnis
"Valstybės narės nustato ne mažesnį kaip 6 mg žymėjimo lygį ir ne didesnį kaip 9 mg žymos viename alyvos litre."
2 straipsnis
Šis sprendimas skirtas visoms valstybėms narėms.
Priimta Briuselyje, 2003 m. gruodžio 17 d.